53 फीसदी घरों में बंटा हुआ है वोटर का मन, 17 फीसदी घर देते हैं सामूहिक वोट
निगम चुनाव में मतदान नजदीक आते ही राजनीतिक दलों का प्रचार-प्रसार भी काफी तेज हो गया है। नुक्कड़ सभाओं के साथ जनसम्पर्क कर प्रत्याशी अपनी बात लोगों तक पहुंचा रहे हैं। एक दिन में दलों के नेता पार्टी के समर्थन में 10 से ज्यादा सभाएं और रैली कर रहे हैं। ज्यादा से ज्यादा वोट अपने समर्थन में बंटोरने के लिए दलों का टारगेट है कि, वे हर घर में पहुंचे। जहां वह घर के हर सदस्य को भेंटकर समर्थन मांग सकें।
अब मेयर प्रत्याशियों के दौरे को देखते हुए दलों के नेता वोटों का गुणा-भाग करना शुरू कर दिया है। वे एक धारणा बना रहे कि, जिस घर में वे वोट मांगने जा रहे हैं। वहां का हर वोटर उन्हें ही चुनेगा। जबकि ऐसा नहीं दिख रहा है। दैनिक भास्कर ने इस विषय पर शहर के 1469 परिवारों के सदस्यों से राय ली तो चौंकाने वाले तथ्य सामने आए। करीब 53% परिवार के सदस्य अलग-अलग दलों को वोट देते हैं। वहीं 17% परिवार के सदस्य एक ही दल को चुनते हैं।
आमने-सामने
भिलाई का वोटर मेच्योर हो रहा.. यह अच्छी बात
पब्लिक का परसेप्शन अब बदल गया है। एक ही परिवार के सदस्य अलग-अलग प्रत्याशी को चुन रहे हैं। यह अच्छी बात है। वे जानते हैं कि, उनके हित के लिए कौन सा प्रत्याशी लड़ सकता है या दिला सकता है। यह लोकतंत्र के लिए अच्छा संदोेश है। पहले पैरेंट्स जो बोल दें, बच्चे उन्हीं को वोट देते थे। लेकिन अब ऐसा नहीं होता। डॉ. अरविंद शुक्ला, एचओडी, पॉलिटिकल साइंस, साइंस कॉलेज दुर्ग
“की वोटर” की तलाश में राजनीतिक दल:
सभी दल के नेता इस वक्त “की वोटर” की तलाश में लगे हुए हैं। वहीं ऐसे परिवार को साधने की तैयारी है जहां पांच से अधिक सदस्य अर्थात वोटर रहते हैं। उन्हें हर संभव प्रयास के लिए आश्वासन भी दे रहे हैं। एक्सपर्ट बताते हैं कि, जो दल परिवार के सभी सदस्यों के वोट को प्राप्त कर लेगा। उसे बढ़त भी मिल सकती है।
पंखा बिना कनेक्शन का
पंखे को कनेक्शन की जरूरत है। बिना कनेक्शन यह कैसे चलेगा। कुछ को जीत का भरोसा नहीं, दो जगहों से लड़ रहे हैं। प्रेमप्रकाश पांडेय, चुनाव संचालक, भाजपा
सोलर एनर्जी से चलेगा
मेरे पंखे का कनेक्शन सौर ऊर्जा से है। भिलाई की ऊर्जा उसे चलाएगी। दो जगह से चुनाव लड़ने के लिए मेरे बाबा ने सपने में कहा है। वशिष्ठ नारायण, मेयर प्रत्याशी
03% परिवार के सदस्य मुद्दों को देखकर अलग-अलग प्रत्याशियों को वोट देते हैं?
कारण: क्योंकि वे अलग-अलग प्रत्याशियों के मुद्दे में हित तलाशते हैं।
03% परिवार के सदस्य किसी कारण वश आक्रोश में एक ही प्रत्याशी को वोट देते हैं।
कारण: प्रत्याशी की निष्क्रियता या विवाद जैसी वजहें।
05% परिवार के सदस्य जाति देखकर वोट करते हैं।
कारण: अपने जाति का प्रत्याशी पाकर वह अपनापन महसूस करता है। उससे अपेक्षाएं बढ़ जाती हैं।
07% परिवार के सदस्य एक-दूसरे को पूछकर वोट देते हैं।
कारण: वे कंफ्यूजन में रहते हैं कि, सबसे बढ़िया प्रत्याशी कौन है? इसलिए पड़ोसी या किसी और से इस बारे में पूछते हैं।
12% परिवार के सदस्य पहले से तय कर लेते हैं कि, वे किसे चुनेंगे?
कारण: दलों का कोई एक प्रत्याशी अन्य दलों के प्रत्याशियों की अपेक्षा बेहतर हो सकता है।
17% परिवार के सदस्य एक ही दल को चुनते हैं।
कारण: परिवार के मुखिया का अन्य सदस्यों पर प्रेशर रहता है या पूरा परिवार किसी दल से जुड़ा रहता है।
53% परिवार के सदस्य अलग-अलग दल को चुनते हैं।
कारण: क्योंकि वे अपने प्रत्याशी को बेहतर समझते हैं। इसलिए उसे चुनने में स्वतंत्र हैं।
दैनिक भास्कर ने शहर के 70 वार्डों के 1469 परिवार के घरों में दस्तक दी। जहां परिवार के सदस्यों से बातचीत की और एक-एक सदस्य से पूछा कि, 2010 में हुए निकाय चुनाव में किसे वोट दिया था? इसके बाद जब सर्वे रिपोर्ट बनी तो चौंकाने वाले खुलासे हुए। 53 फीसदी घरों में एक ही परिवार के सदस्य, अलग-अलग दलों को वोट देते हैं। भिलाई में वोटर के लिए व्यक्तिगत पसंद सर्वाधिक महत्वपूर्ण है।
जानिए भिलाई के घरों में वोटर का मन कैसा है...
(स्त्रोत: 70 वार्डों के 1469 परिवारों से तयशुदा फॉर्मेट में सांकेतिक सवाल पूछे। उससे जनरेट हुए आंकड़ों के आधार पर प्रतिशत निकाला।)
hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva kas_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva